stanford-oval/wikipedia huggingface dataset:
สุรสีห์ ผาธรรม
ประวัติ > การทำงาน

ซึ่งในสมัยเด็กด้วยความเป็นคนชอบภาพยนตร์ จึงละทิ้งไปเป็นนักพากย์หนัง ซึ่งทำให้ได้รู้จักกับกมล กุลตังวัฒนา ซึ่งภายหลังได้มาเปิดบริษัทหนังในกรุงเทพ ซื้อหนังอินเดียเข้ามาฉายในประเทศไทย จนภายหลังสุรสีห์เกิดความคิดที่จะลองเป็นผู้กำกับเอง จึงชวนกมล กุลตังวัฒนา มาทำหนัง โดยมีหนังเรื่องแรกที่กำกับคือ มนต์รักแม่น้ำมูล สุรสีห์รับหน้าที่เป็นผู้ช่วย  ผู้กำกับ และผู้อำนวยการสร้าง ภาพยนตร์ประสบความสำเร็จไม่น้อย ทำรายได้ถึงล้านบาท จากนั้นคุณกมลเห็นถึงความสามารถจึงเลื่อนให้มาเป็นผู้กำกับภาพยนตร์ มีภาพยนตร์กำกับเรื่องแรกคือ ครูบ้านนอก ซึ่งสร้างชื่อเสียงอย่างมาก คว้ารางวัลผู้กำกับหนังยอดเยี่ยมและภาพยนตร์สร้างสรรค์เยาวชนดีเด่น ในงานมหกรรมภาพยนตร์ที่นครทาชเคนต์ สาธารณรัฐสังคมนิยมโซเวียตอุซเบก (ปัจจุบันคือกรุงทาชเคนต์ ประเทศอุซเบกิสถาน)
นอกจากนั้นยังมีผลงานกำกับภาพยนตร์อย่าง หนองหมาว้อ (2522),  ลูกแม่มูล (2523), ครูวิบาก (2524), ครูดอย  (2525), สวรรค์บ้านนา (2526), ผู้แทนนอกสภา  (2526), ราชินีดอกหญ้า (2529), บ๊าย บาย ไทยแลนด์ (2530) และล่าสุดนำภาพยนตร์ ครูบ้านนอก มาทำใหม่ ในชื่อ ครูบ้านนอก บ้านหนองฮีใหญ่ (2553)
การเสียชีวิต

สุรสีห์ ผาธรรม เสียชีวิตวันศุกร์ที่ 24 มีนาคม พ.ศ. 2566 ด้วยโรคหัวใจวายเฉียบพลัน และติดเชื้อในกระแสเลือดที่โรงพยาบาลสรรพสิทธิประสงค์อุบลราชธานี
ผลงาน > ผลงานกำกับภาพยนตร์

มนต์รักแม่น้ำมูล (2520) – ในฐานะผู้ช่วยผู้กำกับ
ครูบ้านนอก (2521)
หนองหมาว้อ (2522)
ลูกแม่มูล (2523)
ครูวิบาก (2524)
ครูดอย (2525)
ผู้แทนนอกสภา (2526)
สวรรค์บ้านนา (2526)
หมอบ้านนอก (2528)
ราชินีดอกหญ้า (2529)
บ๊าย บาย ไทยแลนด์ (2530)
ครูบ้านนอก บ้านหนองฮีใหญ่ (2553)
มนต์รักขุมคำ (2560)
ผลงาน > บทภาพยนตร์

ผู้แทนนอกสภา (2526)
ครูบ้านนอก บ้านหนองฮีใหญ่ (2553)
มนต์รักขุมคำ (2560)
ผลงาน > โปรดิวเซอร์

I Love You ผู้ใหญ่บ้าน (2559)
ผลงาน > ผลงานการแสดง

ภาพยนตร์สั้นธีสิส นิเทศฯ มสธ. กามนิตไอ้หนุ่มลวงโลก (2539) รับบท สาวกลัทธิ
15 ค่ำเดือน 11 (2545) รับบท ครูใหญ่
เกิดมาลุย (2547) รับบท ครูรัม
สะใภ้บรื๋อ (2551)
สาธุ (2567) รับบท เจ้าอาวาส
รางวัล

ภาพยนตร์ “ครูวิบาก” ได้รับรางวัลสุพรรณหงส์ทองคำภาพยนตร์สร้างสรรค์สังคมดีเด่นและบทภาพยนตร์ยอดเยี่ยม  ประจำปี  2524
ภาพยนตร์ “ผู้แทนนอกสภา” ได้รับรางวัลตุ๊กตาทองผู้กำกับภาพยนตร์ยอดเยี่ยมประจำปี  2526
ภาพยนตร์ “ราชินีดอกหญ้า”  ได้รับรางวัลสุพรรณหงส์ทองคำภาพยนตร์ยอดเยี่ยม, เพลงประกอบยอดเยี่ยม  และดนตรีประกอบยอดเยี่ยม  ประจำปี  2529
ภาพยนตร์โฆษณา  “ขอแขนให้แม่ข้า”  ได้รับรางวัลแท็กอะวอร์ดภาพยนตร์โฆษณาสร้างสรรค์สังคมดีเด่น  ประจำปี  2531
สารคดีโทรทัศน์ชุด “ สารคดีจากที่ราบสูง ”  ออกอากาศทางสถานีโทรทัศน์  ททบ.5 ได้รับรางวัลโทรทัศน์ทองคำ  สารคดีส่งเสริมศิลปวัฒนธรรมดีเด่นประจำปี  2533
ภาพยนตร์สั้น “ Yes  I  am ”  ได้รับรางวัลชนะเลิศการประกวดภาพยนตร์สั้น  ปี  ค.ศ.  2009  ซึ่งจัดขึ้นเป็นครั้งแรกที่นครหลวงเวียงจันทน์  ส.ป.ป.ลาว  โดยสถานทูตเยอรมัน  ประจำประเทศลาว
รางวัลศิลปินมรดกอีสาน สาขาศิลปะการแสดง ประเภทภาพยนตร์ (อีสาน) พ.ศ. 2551 จากศูนย์วัฒนธรรม มหาวิทยาลัยขอนแก่น
ตรีเศียร

| ตรีเศียร |
| --- | --- |
ตัวละครใน รามเกียรติ์

ข้อมูลตัวละครในเรื่อง
เผ่าพันธุ์: ยักษ์
เพศ: ผู้
ตำแหน่ง: กษัตริย์กรุงมัชวารี
ครอบครัว: ท้าวลัสเตียน (บิดา) นางรัชฎา (มารดา) ทศกัณฐ์ (พี่ชาย) กุมภกรรณ (พี่ชาย) พิเภก (พี่ชาย) ขร (พี่ชาย) ทูษณ์ (พี่ชาย) นางสำมนักขา (น้องสาว)
บุตร: ตรีเมฆ
สีกาย: ขาว
ตรีเศียร เป็นโอรสองค์ที่ 6 ของท้าวลัสเตียนกับนางรัชฎา น้องชายร่วมบิดามารดาของทศกัณฐ์ กุมภกรรณ พิเภก ขร ทูษณ์ และพี่ชายของนางสำมนักขา พญาตรีเศียรเป็นกษัตริย์เมืองมัชวารีองค์ที่ 1 มีบทบาทแค่ตอนที่นางสำมนักขามาแจ้งพญาตรีเศียรว่า ตนถูกทำร้ายและพญาขรกับพญาทูษณ์ถูกพระรามฆ่าตาย พญาตรีเศียรเสียใจและแค้นมาก จึงยกทัพไปทำศึกกับพระราม แต่สุดท้ายก็ถูกศรของพระรามสิ้นใจตายไปอีกคน
ลักษณะและสี

สีขาว 3 หน้า 6 มือ มงกุฎน้ำเต้า 3 ยอด
มเหสีและโอรสธิดา

ตรีเศียร มีโอรสชื่อ ตรีเมฆ กษัตริย์เมืองมัชวารีองค์ที่ 2
พระยาขร

| พญาขร |
| --- | --- |
ตัวละครใน รามเกียรติ์
ข้อมูลตัวละครในเรื่อง
เผ่าพันธุ์: ยักษ์
เพศ: ผู้
ตำแหน่ง: กษัตริย์แห่งกรุงโรมคัล
ครอบครัว: ท้าวลัสเตียน (บิดา) นางรัชฎา (มารดา) ทศกัณฐ์ (พี่ชาย) กุมภกรรณ (พี่ชาย) พิเภก (พี่ชาย) ทูษณ์ (น้องชาย) ตรีเศียร (น้องชาย) นางสำมนักขา (น้องสาว)
คู่สมรส: นางรัชฏาสูร
บุตร: มังกรกัณฐ์ และแสงอาทิตย์
สีกาย: เขียว
พญาขร เป็นตัวละครจากเรื่องรามเกียรติ์ เป็นโอรสองค์ที่ 4 ของท้าวลัสเตียนกับนางรัชฎา เป็นน้องชายร่วมบิดามารดาของทศกัณฐ์ กุมภกรรณ พิเภก ทูษณ์ ตรีเศียร และนางสำมนักขา พญาขรเป็นกษัตริย์แห่งเมืองโรมคัล มีบทบาทแค่ตอนที่นางสำมนักขา ผู้เป็นน้องสาวได้มาขอความช่วยเหลือให้ไปฆ่าพระราม พญาขรจึงยกทัพไปสู้กับพระราม สามารถแผลงศรทำลายคันธนูของพระรามจนหักได้ แต่พระรามก็เอาคันธนูที่รามสูรเคยให้ไว้มาใช้แทน สุดท้ายพญาขรถูกพระรามแผลงศรใส่จนตายในที่สุด
ลักษณะและสี

สีเขียว 1 หน้า 2 มือ มงกุฎจีบ
มเหสีและโอรสธิดา

พญาขรมีมเหสีชื่อ รัชฏาสูร มีโอรสชื่อ มังกรกัณฐ์ และแสงอาทิตย์
| ก่อนหน้า |  | พระยาขร |  | ถัดไป |
| --- | --- | --- | --- | --- |
| - |  | กษัตริย์กรุงโรมคัลในเรื่อง รามเกียรติ์    |  | มังกรกัณฐ์ |
อัศนัย เทียนทอง

| อัศนัย เทียนทอง |
| --- | --- |

สารนิเทศภูมิหลัง
เกิด: 22 กรกฎาคม พ.ศ. 2526 (41 ปี) จังหวัดฉะเชิงเทรา ประเทศไทย
คู่สมรส: ดรัล ธวัลกรภคณัช (สมรส 2567)
อาชีพ: นักแสดง
ปีที่แสดง: พ.ศ. 2546–ปัจจุบัน
สังกัด: โพลีพลัส (2546–2556)
อัศนัย เทียนทอง (เกิด 22 กรกฎาคม พ.ศ. 2526) ชื่อเล่น บอล เป็นนักแสดงชาวไทย
ประวัติ

จบการศึกษา: อนุบาลสารสาสน์พิทยา ประถมศึกษา โรงเรียนสารสาสน์พิทยา มัธยมศึกษา โรงเรียนสารสาสน์พิทยา ระดับอุดมศึกษาจาก มหาวิทยาลัยศรีปทุม เริ่มเข้าสู่วงการจากงานโฆษณาทรอส จากนั้นมีผลงานการแสดงละครโทรทัศน์
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| พ> ศ. | ละคร | รับบท | หมายเหตุ |
| --- | --- | --- | --- |
| 2546 | เหยี่ยวสาวมือใหม่ | ประยุทธ์ |  |
| 2547 | นางสาวจริงใจกับนายแสนดี | ทองแท้ |  |
| 2548 | เสน่ห์รักนางซิน | ภควัต |  |
| 2549 | อยากจะรักเดี๋ยวจัดให้ | อชิตะ (อชิ) |  |
| 2550 | หยิบหัวใจใส่ตัวโน้ต ซิตคอม | อาร์ต |  |
| 2551 | ดาวเปื้อนดิน | รัฐศาสตร์ |  |
| 2552 | บ่วงร้ายพ่ายรัก | หมอซัน |  |
| 2553 | เธอกับเขาและรักของเรา | ธนพ |  |
| 2554 | สูตรรักกับดักหัวใจ  ซิตคอม | (รับเชิญ) | ตอน ศัตรูหัวใจ |
| 2556 | คุณชายเลี้ยงหมู คุณหนูเลี้ยงแกะ | ชาติกล้า |  |
| 2556 | วิมานมะพร้าว | ทรงเดช |  |

ละครทั้งหมดด้านล่างนี้ออกอากาศทางช่อง 8
| พ> ศ. | ละคร | รับบท | หมายเหตุ |
| --- | --- | --- | --- |
| 2560 | เพลิงรักไฟมาร | สรัช |  |
| 2564 | เรยา | ก้องเกียรติ (คุณใหญ่) |  |
ละครทั้งหมดด้านล่างนี้ออกอากาศทางช่องวัน 31
| พ> ศ. | ละคร | รับบท | หมายเหตุ |
| --- | --- | --- | --- |
| 2559 | สลักจิต | ธเนศ |  |

ละครโทรทัศน์ทั้งหมดด้านล่างนี้ออกอากาศทางพีพีทีวี
| พ> ศ. | ละคร | รับบท | หมายเหตุ |
| --- | --- | --- | --- |
| 2564 | เกมรักเกมพยาบาท | วิทย์ |  |

ละครทั้งหมดด้านล่างนี้ออกอากาศทางจีเอ็มเอ็ม 25
| พ> ศ. | ละคร | รับบท | หมายเหตุ |
| --- | --- | --- | --- |
| 2561 | Club Friday The Series 9 รักครั้งหนึ่ง ที่ไม่ถึงตาย  ตอน รักปลอมปลอม | บาส |  |

ละครทั้งหมดด้านล่างนี้ออกอากาศทางช่องเวิร์คพอยท์
| พ> ศ. | ละคร | รับบท | หมายเหตุ |
| --- | --- | --- | --- |
| 2566 | กามเทพก้นครัว | เมฆ (รับเชิญ) |  |
ผลงาน > ซิทคอม

2558 ระเบิดเถิดเทิงสิงโตทอง รับบท  (รับเชิญ ตอน แค้นนี้... ต้องเอาคืน)
แหล่งข้อมูลอื่น

อัศนัย เทียนทอง ที่อินสตาแกรม
ศูรเสน

| แคว้นศูรเสน Kingdom of Surasena  |
| --- | --- |
c. 700 BCE–c. 300 BCE
แคว้นศูรเสน และมหาชนบทแคว้นอื่นๆใน ยุคพระเวท ตอนปลาย
เมืองหลวง: มถุรา
ภาษาทั่วไป: Sanskrit
ศาสนา : Hinduism Buddhism Jainism
การปกครอง: ราชาธิปไตย
Maharaja:  
ยุคประวัติศาสตร์: Bronze Age, Iron Age

• ก่อตั้ง : c. 700 BCE
• สิ้นสุด : c. 300 BCE
 
ปัจจุบันเป็นส่วนหนึ่งของ:  อินเดีย
แคว้นศูรเสน (อังกฤษ: Kingdom of Surasena; สันสกฤต: शूरसेन, Śūrasena) หรือ สุรเสน/สุรเสนะ ในภาษาบาลี เป็นอาณาจักรโบราณในอินเดีย มีมถุราเป็นเมืองหลวง เป็นหนึ่งในมหาชนบท 16 แคว้น มีปรากฎในมหากาพย์ รามายณะ และ Cleisobra
แคว้นศูรเสน อาณาเขตของแคว้นไม่มีบอกไว้ชัดเจนมากนัก แคว้นนี้มักได้รับการกล่าวถึงร่วมกับแคว้นกุรุ และแคว้นมัจฉะเสมอ ๆ สันนิษฐานว่าอาจจะเป็นประเทศเพื่อนบ้านที่มีอาณาเขตติดต่อกัน โดยพระเจ้าแผ่นดินของแคว้นศูรเสนในสมัยพุทธกาล ในบันทึกปรากฏพระนามว่า พระเจ้ามธุรราชอวันตีบุตร ซึ่งสันนิษฐานตามพระนามนี้ว่า พระราชมารดาอาจจะเป็นเจ้าหญิงจากแคว้นอวันตี โดยมถุรา  (หรือ มธุรา) เมืองหลวงของแคว้นศูรเสน ตั้งอยู่ทางฝั่งขวา หรือฝั่งตะวันตกของแม่น้ำยมุนา และอยู่กึ่งกลางของเส้นทางติดต่อระหว่างกรุงอินทรปรัสถ์ เมืองหลวงของแคว้นกุรุ กับโกสัมพี เมืองหลวงของแคว้นวังสะในสมัยนั้น ซึ่งในปัจจุบันเมืองนี้ เมืองต่าง ๆ นี้ก็ยังคงชื่อเดิมอยู่ อยู่ในรัฐอุตตรประเทศ เหนืออัคระ เมืองแห่งทัชมาฮาลขึ้นไปประมาณ 56 กิโลเมตร หรือ 35 ไมล์ อยู่ใต้กรุงเดลีลงมาประมาณ 141 กิโลเมตร หรือ 88 ไมล์ แต่ตัวเมืองมถุราปัจจุบัน ไม่ได้อยู่ ณ ที่เดิมเลยเสียทีเดียว พื้นที่เมืองมถุราแต่เดิมนั้น บัดนี้เป็นซากเรียกกันว่า มโหลิ อยู่ห่างจากตัวเมืองปัจจุบันออกไปทางตะวันตกเฉียงใต้ 8 กิโลเมตร หรือ 5 ไมล์
เอ็ลอัล

เอ็ลอัลอิสราเอลแอร์ไลน์ (ฮีบรู: אל על נתיבי אויר לישראל בע״מ) รู้จักกันในชื่อ เอ็ลอัล (ฮีบรู: אל על, แปลตรงตัว ''สู่ท้องฟ้า'') เป็นสายการบินประจำชาติและสายการบินที่ใหญ่ที่สุดของประเทศอิสราเอล ที่มีสำนักงานใหญ่ที่ท่าอากาศยานเบ็น-กูรีย็อนในเทลอาวีฟ เอ็ลอัลให้บริการเที่ยวบินในประเทศ ระหว่างประเทศ และเที่ยวบินขนส่งสินค้าสู่จุดหมายปลายทางในยุโรป อเมริกาเหนือ อเมริกาใต้ แอฟริกา เอเชีย และออสเตรเลีย
นับตั้งแต่เที่ยวบินทางการครั้งแรกจากเจนีวาสู่เทลอาวีฟ ในเดือนกันยายน ค.ศ. 1948 เอ็ลอัลขยายจุดหมายปลายทางไปสู่ 48 จุดหมาย ใน 5 ทวีป เอ็ลอัลมีบทบาทสำคัญในการช่วยเหลือทางมนุษยธรรมในหลากหลายเหตุการณ์ เช่น การอพยพชาวยิวออกจากเอธิโอเปีย และเยเมน และประเทศอื่นที่ชาวยิวตกอยู่ในภาวะเสี่ยงอันตราย เอ็ลอัลยังเคยสร้างสถิติเที่ยวบินที่มีผู้โดยสารมากที่สุด ซึ่งเคยทำไว้ในปฏิบัติการโซโลมอน
เอ็ลอัลเป็นที่รู้จักกันดีว่าเป็นสายการบินที่มีสถิติความปลอดภัยมากที่สุดในโลก จากมาตรการความปลอดภัยในการป้องกันการจี้เครื่องบินของสลัดอากาศหลายครั้ง แต่มีเพียงครั้งเดียวเท่านั้นที่สลัดอากาศกระทำสำเร็จ
การรักษาความปลอดภัย

เนื่องจาก สายการบินเอ็ลอัล ตกเป็นเป้าหมายในการก่อการร้ายมานานหลายทศวรรษ ทำให้เจ้าหน้าที่รักษาความปลอดภัยของ เอ็ลอัล จำต้องปฏิบัติหน้าที่ด้านการรักษาความปลอดภัยอย่างเข้มงวดทั้งบนพื้นดินและบนอากาศยาน จึงเกิดกระแสวิจารณ์ความไม่สะดวกในการใช้บริการ และเป็นประเด็นถกเถียงในเรื่องมาตรการรักษาความปลอดภัยที่เข้มงวด แต่อย่างไรนั้นความมีชื่อเสียงด้านมาตรการรักษาความปลอดภัย ทำให้ เอ็ลอัล ได้รับรางวัลสายการบินที่มีมาตรฐานการรักษาความปลอดภัยสูงที่สุดในโลก ในปี ค.ศ. 2008 จากนิตยสาร "โกลบอล แทรเวลเลอร์"
การรักษาความปลอดภัย > มาตรการการรักษาความปลอดภัยในสนามบิน

สายการบินกำหนดให้ผู้โดยสารต้องรายงานตัวสามชั่วโมงก่อนออกเดินทาง อาคารผู้โดยสารของเอ็ลอัล ทั่วโลกมีการเฝ้าระวังความปลอดภัยอย่างเข้มงวด มีเจ้าหน้าที่นอกเครื่องแบบและกำลังทหาร ตำรวจ ติดอาวุธครบมือออกตรวจตราวัตถุระเบิด บุคคลผู้มีพฤติกรรมที่น่าสงสัย และภัยคุกคามอื่นๆ  กระเป๋าสัมภาระของผู้โดยสารจะต้องผ่านการตรวจสอบอย่างละเอียด ผู้โดยสารทุกคนจะต้องผ่านการสอบถามคำถามด้านการรักษาความปลอดภัย จากเจ้าหน้าที่ถึงสาเหตุในการเดินทางเพื่อประเมินความเสี่ยง โดยเจ้าหน้าที่มักจะถามว่า ผู้โดยสารมาจากไหน มีเหตุผลอะไรในการเดินทาง ตลอดจนถามถึงอาชีพการงาน และสอบถามถึงสัมภาระของผู้โดยสารว่าเป็นผู้บรรจุเองหรือไม่
ที่เคาเตอร์เช็กอินผู้โดยสารทุกคนจะต้องผ่านการตรวจสอบบัตรโดยสารและหนังสือเดินทางอย่างละเอียดโดยเจ้าหน้าที่รักษาความปลอดภัยของสายการบิน  ผู้ที่ยังมิได้ผ่านการตรวจสอบความปลอดภัยอาจถูกปฏิเสธไม่ให้เช็กอิน ที่ด่านตรวจหนังสือเดินทางเจ้าหน้าที่จะทำการตรวจสอบชื่อและนามสกุลของผู้โดยสารโดยใช้ฐานข้อมูลของ สำนักงานสอบสวนกลางแห่งสหรัฐอเมริกา, สำนักข่าวกรองความปลอดภัยแคนาดา, สก็อตแลนด์ยาร์ด, สำนักความปลอดภัยอิสราเอล  และองค์การตำรวจอาชญากรรมระหว่างประเทศ สัมภาระผู้โดยสารจะต้องผ่านการตรวจสอบอย่างละเอียดและบางครั้งอาจต้องตรวจสอบด้วยมือ นอกจากนี้สัมภาระความเสี่ยงสูงต้องผ่านการเข้าห้องปรับความดันเพื่อทดสอบหาระเบิดแสวงเครื่องที่ทำงานโดยอาศัยหลักความกดอากาศหรือความดันขณะบิน แม้จะเป็นสนามบินในต่างประเทศเจ้าหน้าที่ความปลอดภัยของสายการบินก็ยังทำการตรวจสอบสัมภาระเองทั้งหมด
การรักษาความปลอดภัย > มาตรการความปลอดภัยบนเที่ยวบิน

ในทุกเที่ยวบินระหว่างประเทศจะมีแอร์ มาร์แชลหรือเจ้าหน้าที่นอกเครื่องแบบซุกซ่อนอาวุธแฝงตัวไปกับผู้โดยสาร นักบินส่วนใหญ่ของเอ็ลอัล จะเป็นอดีตนักบินของกองทัพอากาศอิสราเอล ห้องนักบินได้ติดตั้งประตูนิรภัยแน่นหนาสองชั้น เพื่อป้องกันบุคคลไม่ได้รับอนุญาตเข้าห้องนักบินและมีระบบรหัสลับสำหรับการผ่านเข้าออก ประตูห้องนักบินที่สองจะเปิดได้ก็ต่อเมื่อประตูที่หนึ่งปิดแล้วเท่านั้น บุคคลที่จะเข้าห้องนักบินทุกคนจะต้องรับการตรวจค้นจากกัปตันเครื่องหรือผู้ช่วยนักบินที่หนึ่ง พื้นห้องโดยสารได้รับการเสริมเหล็กกล้าเพื่อป้องกันระหว่างห้องโดยสารกับห้องสัมภาระ
จากเหตุการณ์ลอบโจมตีอากาศยานของอิสราเอลในปี 2002 ทำให้อากาศยานบางลำ(ขึ้นกับระดับภัยคุกคามของเส้นทางการบิน)ของเอ็ลอัล ได้รับการติดตั้งระบบต่อต้านจรวดนำวิถีด้วยอินฟราเรด (IRCM) เรียกว่า"ไฟลท์การ์ด"  ซึ่งพัฒนาโดยบริษัทอุตสาหกรรมการบินอิสราเอล เพื่อป้องกันตัวจากขีปนาวุธพื้นสู่อากาศ
จุดหมายปลายทาง

ณ เดือนตุลาคม ค.ศ. 2023 เอ็ลอัลให้บริการเที่ยวบินจุดหมายปลายทาง 48 แห่งในสี่ทวีปใน 31 ประเทศ
จุดหมายปลายทาง > ข้อตกลงการบินร่วม

เอ็ลอัลได้ทำข้อตกลงการบินร่วมกับสายการบินต่างๆ ดังต่อไปนี้:
อาเอโรลิเนอัสอาร์เฆนตินัส
อาเอโรเมฆิโก
แอร์ไชนา
แอร์ฟรานซ์
แอร์เซอร์เบีย
เดลตาแอร์ไลน์
เอธิโอเปียนแอร์ไลน์
สายการบินเอทิฮัด
กัลฟ์แอร์
ฮ่องกงแอร์ไลน์
ไอบีเรีย
เจ็ตบลูแอร์เวย์
เคนยาแอร์เวย์
เคแอลเอ็ม
ลาตัมบราซิล
ลอตโปลิชแอร์ไลน์
พอร์เตอร์แอร์ไลน์
ควอนตัส
เอสเซเวนแอร์ไลน์
สแกนดิเนเวียนแอร์ไลน์ซิสเต็ม
สวิสอินเตอร์แนชนัลแอร์ไลน์
ตัปแอร์ปูร์ตูกัล
การบินไทย
เวียดนามแอร์ไลน์
เวอร์จินแอตแลนติก
ฝูงบิน > ฝูงบินปัจจุบัน

ณ เดือนกันยายน ค.ศ. 2024 เอ็ลอัลมีเครื่องบินประจำการในฝูงบิน ดังนี้:
| ฝูงบินของเอ็ลอัล> เครื่องบิน.เครื่องบิน | ฝูงบินของเอ็ลอัล> ประจำการ.ประจำการ | ฝูงบินของเอ็ลอัล> คำสั่งซื้อ.คำสั่งซื้อ | ฝูงบินของเอ็ลอัล> ผู้โดยสาร.F | ฝูงบินของเอ็ลอัล> ผู้โดยสาร.C | ฝูงบินของเอ็ลอัล> ผู้โดยสาร.P | ฝูงบินของเอ็ลอัล> ผู้โดยสาร.Y | ฝูงบินของเอ็ลอัล> ผู้โดยสาร.รวม | ฝูงบินของเอ็ลอัล> หมายเหตุ.หมายเหตุ | ฝูงบินของเอ็ลอัล> . |
| --- | --- | --- | --- | --- | --- | --- | --- | --- | --- |
| โบอิง 737-800 | 14 | — | — | 16 | — | 150 | 166 |  |  |
| โบอิง 737-800 | 2 | — | — | — | — | 189 | 189 | ให้บริการโดยซุนดอร์ |  |
| โบอิง 737-900อีอาร์ | 8 | — | — | 16 | — | 159 | 175 |  |  |
| โบอิง 737 แมกซ์ | — | 20 | รอประกาศ | รอประกาศ | รอประกาศ | รอประกาศ | รอประกาศ | สั่งซื้อพร้อม 11 ตัวเลือก ส่งมอบตั้งแต่ปี ค.ศ. 2028 |  |
| โบอิง 777-200อีอาร์ | 6 | — | 6 | 35 | — | 238 | 279 | จะเปลี่ยนการจัดเรียงที่นั่งเป็นแบบ 313 ที่นั่ง โดยนำที่นั่งชั้นหนึ่งออก |  |
| โบอิง 777-200อีอาร์ | 6 | — | — | 28 | 32 | 253 | 313 |  |  |
| โบอิง 787-8 | 4 | — | — | 20 | 35 | 183 | 238 |  |  |
| โบอิง 787-9 | 12 | 6 | — | 32 | 35 | 204 | 271 | สั่งซื้อพร้อม 6 ตัวเลือก |  |
| โบอิง 787-9 | 12 | 6 | — | 30 | — | 263 | 293 | โอนย้ายมาจากแอร์ไชนา และใช้ผังที่นั่งเดิม |  |
| ฝูงบินองเอ็ลอัล คาร์โก | ฝูงบินองเอ็ลอัล คาร์โก | ฝูงบินองเอ็ลอัล คาร์โก | ฝูงบินองเอ็ลอัล คาร์โก | ฝูงบินองเอ็ลอัล คาร์โก | ฝูงบินองเอ็ลอัล คาร์โก | ฝูงบินองเอ็ลอัล คาร์โก | ฝูงบินองเอ็ลอัล คาร์โก | ฝูงบินองเอ็ลอัล คาร์โก |  |
| โบอิง 737-800บีซีเอฟ | 1 | — | สินค้า | สินค้า | สินค้า | สินค้า | สินค้า |  |  |
| รวม | 47 | 26 |  |  |  |  |  |  |  |
เอ็ลอัลมีอายุฝูงบินเฉลี่ย 13.6 ปี
ฝูงบิน > ฝูงบินในอดีต

เอ็ลอัลเคยให้บริการเครื่องบินดังต่อไปนี้:
โบอิง 707
โบอิง 720
โบอิง 737-200
โบอิง 737-700
โบอิง 747-100
โบอิง 747-200
โบอิง 747-300
โบอิง 747-400
โบอิง 747-400F
โบอิง 757-200
โบอิง 767-200อีอาร์
โบอิง 767-300อีอาร์
แมคดอนเนลล์ ดักลาส เอ็มดี-11
บริสโทล บริแทนเนีย
เคอร์ติส ซี46 คอมมานโด
ดักลาส ดีซี-4
ล็อคฮีด คอนสเตลเลชั่น
แหล่งข้อมูลอื่น

เว็บไซต์ทางการ (ฮีบรู)
โบอิง 737-800 ของเอ็ลอัล
โบอิง 777-200อีอาร์ของเอ็ลอัล
โบอิง 787-9 ของเอ็ลอัลในลวดลายย้อนยุค 1960
สหัสเดชะ

ทวารบาลสหัสเดชะ ที่วัดพระแก้ว
สหัสเดชะ (แปลว่า มีกำลังนับพัน) เป็นรากษสกายสีขาว เจ้าเมืองปางตาล มี 1,000 หน้า 2,000 มือ ร่างกายสูงใหญ่ดั่งเขาอัศกรรม มีกระบองวิเศษที่พระพรหมประทานให้มีฤทธิ์คือต้นชี้ตายปลายชี้เป็นและได้รับพรเมื่อข้าศึกหรือศัตรูเห็นจงหนีหายไปด้วยความกลัว เมื่อพญามูลพลัมรู้ว่าทศกัณฐ์เพื่อนของตนกำลังรบกับพระรามอยู่จึงคิดจะช่วยโดยชวนสหัสเดชะพี่ชายของตนไปออกรบด้วยกัน ภายหลังด้วยความชะล่าใจของตนจึงถูกหนุมานใช้กลอุบายแปลงเป็นลิงน้อยหลอกเอากระบองวิเศษมาหักทิ้ง และฆ่าสหัสเดชะตายในที่สุด
สหัสเดชะ เป็นหนึ่งในยักษ์ทวารบาลสองตน ที่ยืนเฝ้าประตูทางเข้าพระอุโบสถวัดพระศรีรัตนศาสดารามและวัดอรุณราชวราราม คู่กับทศกัณฐ์ เพราะถือว่าเป็น ยักษ์ที่มีฤทธิ์มากดุจเดียวกับทศกัณฐ์
ลักษณะหัวโขน

หน้ายักษ์สีขาว ทำเป็นหน้า 4 ชั้น หรือ 5 ชั้น ชั้นแรกหน้าปกติ 1 หน้า หน้าเล็ก ๆ 3 หน้า เรียงอยู่ตรงท้ายทอย ชั้นที่ 2 3 4 ทำเป็นหน้าเล็ก 4 หน้า ชั้นบนสุดทำเป็น 2 แบบ แบบหน้ายักษ์ แบบหน้าพรหม ปากแสยะตาโพลง สวมมงกุฎชัย
แซนดี้ เคราแก้ว สตูวิค

| แซนดี้ เคราแก้ว สตูวิค |
| --- | --- |
สัญชาติ:  ไทย
เกิด:  (1995-04-11) 11 เมษายน ค.ศ. 1995 (29 ปี) Phuket, Thailand
ยูโรฟอร์มูลาโอเพนแชมเปียนชิพ career
ฤดูกาลเปิดตัว: 2013
ทีมปัจจุบัน: อาร์พีมอเตอร์สปอร์ต
หมายเลขรถ: 1
Starts: 30
ชนะ: 13
โพล: 12
รอบที่เร็วที่สุด: 7
แซนดี้ เคราแก้ว สตูวิค เกิดเมื่อวันที่ 11 เมษายน พ.ศ. 2538 เป็นนักกีฬาแข่งรถ ชาวไทยเชื้อสายนอร์เวย์ เกิดที่จังหวัดภูเก็ต เป็นบุตรชองมาร์ติน สตูวิค  เป็นแชมป์จากการแข่งขันยูโรเปียนฟอร์มูลา3โอเพน 2014 และเป็นคนไทยคนแรกและเป็นนักแข่งที่อายุน้อยที่สุดที่คว้าแชมป์ในรายการนี้ด้วย
ประวัติ

แซนดี้เริ่มต้นเกี่ยวข้องกับการขับรถเมื่ออายุเพียง 4 ขวบ จากการบอกเล่าของเพื่อนที่เนิร์สเซอรี เกี่ยวกับการเล่นโกคาร์ทที่พัทยา โดยเริ่มจากรถโกคาร์ทคันเล็กๆ และเป็นจุดเริ่มต้นของการเข้าสนามแข่งทุกอาทิตย์ พออายุได้ 6 ขวบมีโอกาสแข่งขันครั้งแรกก็คว้าที่ 3 มาได้ เป็นจุดเริ่มต้นการเป็นนักแข่งรถของเขา แซนดี้มี ไมเคิล ชูว์มัคเกอร์เป็นไอดอล
เมื่อแซนดี้อายุได้ 13 ปี เขาได้รับชัยชนะจากการแข่งขัน เอเชียนคาร์ทติ้งแชมป์เปี้ยนชิพ ในปี ค.ศ. 2010 แซนดี้ได้เข้าร่วมการแข่งขันรถฟอร์มูลาเป็นครั้งแรกในการแข่งขันเอเชี่ยนฟอร์มูลาเรโนลด์ 2010 โดยมีโค้ชชาวฝรั่งเศส ฟิลิปป์ เดคองเบ ซึ่งเป็นอดีตแชมป์ F3 เป็นผู้จัดการทีมเอเชียเรสซิงทีม และเป็นครูฝึกให้กับแซนดี้ ในการแข่งขันดังกล่าว แซนดี้ถือเป็นนักแข่งที่อายุน้อยที่สุด ด้วยวัยเพียง 15 ปี และเมื่อสิ้นสุดการแข่งขัน แซนดี้สามารถคว้าแชมป์ เอเชียฟอร์มูลาเรโนลต์ 2010 มาครอง โดยเป็นคนไทยคนแรกที่คว้าแชมป์นี้ได้สำเร็จ และนอกจากนี้ยังเป็นแชมป์ที่อายุน้อยที่สุดในทำเนียบแชมป์อีกด้วย หลังจากนั้นก็ได้เลื่อนชั้นไปแข่งไปยุโรปในปี ค.ศ. 2011 พอมาถึงปี ค.ศ. 2013 ได้อันดับมาเป็นรองแชมป์ และในปี 2014 ก็สามารถคว้าแชมป์ในรายการ ยูโรเปียนเอฟ3โอเพน ได้ในที่สุด
ผลงาน

ปี 2008 แชมป์เอเชียโกคาร์ท
แชมป์จากการแข่งขัน ยูโรเปียนฟอร์มูลา3โอเพน 2014
แหล่งข้อมูลอื่น

เว็บไซต์ทางการ
โรงงานไพ่ กรมสรรพสามิต

| --- | --- |
Playingcard Factory
ภาพรวมโรงงาน
ก่อตั้ง: 1 กรกฎาคม พ.ศ. 2481; 86 ปีก่อน (2481-07-01)
ประเภท: รัฐวิสาหกิจ (ประเภท 2)
สำนักงานใหญ่: 1448 อาคารโรงงานไพ่ กรมสรรพสามิต ถนนนครไชยศรี แขวงถนนนครไชยศรี เขตดุสิต กรุงเทพมหานคร 10300
ฝ่ายบริหารโรงงาน: จิติธาดา ธนะโสภณ, ประธานกรรมการ พันโท นราวิทย์ เปาอินทร์, ผู้อำนวยการ กนิษฐ์ ศิริวัฒน์, รองผู้อำนวยการ
ต้นสังกัดโรงงาน: กรมสรรพสามิต กระทรวงการคลัง
เว็บไซต์: เว็บไซต์ของโรงงาน
โรงงานไพ่ กรมสรรพสามิต (อังกฤษ: Playingcard Factory) เป็นหน่วยงานในสังกัดกรมสรรพสามิต กระทรวงการคลัง ก่อตั้งเมื่อวันที่ 1 กรกฎาคม พ.ศ. 2481 ในรัฐบาลสมัยจอมพลแปลก พิบูลสงคราม มีหน้าที่หลักคือ ผลิตไพ่ให้มีคุณภาพได้มาตรฐานเป็นที่ยอมรับในระดับสากล และกำกับการจำหน่ายไพ่ภายในประเทศให้มีประสิทธิภาพ ตลอดจนจำหน่ายไพ่ให้แก่ประเทศต่างๆในแถบภูมิภาคอาเซียน
ประวัติ

โรงงานไพ่ จัดตั้งขึ้นตามพระราชบัญญัติไพ่ พุทธศักราช 2481 เมื่อวันที่ 1 กรกฎาคม พ.ศ. 2481 เป็นส่วนราชการสังกัดกรมสรรพสามิต ต่อมากระทรวงการคลัง ได้เห็นชอบให้ โรงงานไพ่จัดตั้งเป็นรัฐวิสาหกิจขึ้นจึงได้ออกระเบียบกระทรวงการคลังว่าด้วยการจัดตั้งโรงงานไพ่กรมสรรพสามิตพ.ศ. 2535 ให้โรงงานไพ่เป็นรัฐวิสาหกิจที่ไม่มีฐานะเป็นนิติบุคคลตั้งแต่วันที่ 1 มกราคม 2535 เป็นต้นมา
การบริหารงานโรงงานไพ่ อยู่ภายใต้การควบคุมนโยบายของคณะกรรมการโรงงานไพ่ ประกอบด้วย อธิบดีกรมสรรพสามิต หรือรองอธิบดีที่ได้รับมอบหมาย เป็นประธานกรรมการ รองอธิบดีกรมสรรพสามิตเป็นรองประธานกรรมการโดยตำแหน่ง ผู้แทนกระทรวงการคลังหนึ่งคนเป็นกรรมการ ผู้อำนวยการเป็นกรรมการและเลขานุการโดยตำแหน่ง และกรรมการอื่นอีกไม่น้อยกว่า 3 คน เป็นกรรมการ แต่เมื่อรวมทั้งคณะแล้วไม่เกิน 11 คน
ในเดือนพฤษภาคม 2566 พันตำรวจโท นราวิทย์ เปาอินทร์ ดำรงตำแหน่งผู้อำนวยการ
แอนเน็ท เธท

| แอนเน็ท เธท |
| --- | --- |
ชื่อเกิด: แอนเน็ท เธท
เกิด: กรุงเทพมหานคร ประเทศไทย
บุตร: 1 คน
อาชีพ:  นักแสดง  นางแบบ  พิธีกร  นักธุรกิจ 
ปีที่แสดง: พ.ศ. 2549–2552
ผลงานเด่น: อวยพร – แม่ครัวคนใหม่ (2550)  ไอซ่า – ชมพู่แก้มแหม่ม (2551)  มะนาว – ผู้การเรือเร่ (2551)  เพียงชล – เจ้าพ่อจำเป็นกับเจ้าหนูนินจา (2552)
สังกัด: สถานีวิทยุโทรทัศน์ไทยทีวีสีช่อง 3 (2549–2552)
แอนเน็ท เธท เป็นนักแสดง นางแบบ พิธีกรชาวไทย อดีตนักแสดงกลุ่มพาวเวอร์ทรีสังกัดสถานีวิทยุโทรทัศน์ไทยทีวีสีช่อง 3
ประวัติ

ศึกษาระดับอุดมศึกษาที่มหาวิทยาลัยเซนต์มาร์ติน ประเทศอังกฤษ สาขาการดีไซน์
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี พ> ศ. | เรื่อง | บทบาท |
| --- | --- | --- |
| 2549 | เทใจรักนักวางแผน | แอนเน็ท |
| 2550 | สุดแต่ฟ้ากำหนด | ภัทรา (พัด) |
| 2550 | แม่ครัวคนใหม่ | อวยพร |
| 2551 | ชมพู่แก้มแหม่ม | ไอซ่า |
| 2551 | ผู้การเรือเร่ | มะนาว |
| 2551 | รักเธอยอดรัก | สุภาพร |
| 2552 | เจ้าพ่อจำเป็นกับเจ้าหนูนินจา | เพียงชล |
ผลงานการแสดง > พิธีกร

รายการ English on tour
ผลงานการแสดง > มิวสิกวิดีโอ

เพลง มือที่สาม ของ ณัฎฐพัชร์ วิภัทรเดชตระกูล
กรณะ (ท่ารำ)

ประติมากรรมสัมฤทธิ์รูปพระศิวะทรงร่ายรำกรณะ 108 ท่า
กรณะ (สันสกฤต: करण) คือท่ารำฟ้อนรำของชาวอินเดียซึ่งมีทั้งหมด 108 ท่า ซึ่งผู้บันทึกคือ ภรตมุนี โดยบันทึกเป็นคัมภีร์นาฏยศาสตร์ คำว่ากรณะ ในภาษาสันสกฤตได้ให้ความหมายไว้ว่า "การทำ"
กองทุนบำเหน็จบำนาญข้าราชการ

| --- | --- |
Government Pension Fund
ตราสัญลักษณ์ของกองทุน
ภาพรวมกองทุน
ก่อตั้ง: 28 กันยายน พ.ศ. 2539; 28 ปีก่อน (2539-09-28)
ประเภท: หน่วยงานอิสระที่เป็นนิติบุคคล
เขตอำนาจ: ทั่วราชอาณาจักร
สำนักงานใหญ่: 990 อาคารอับดุลราฮิม เพลส ชั้น 4 ถนนพระรามที่ 4 แขวงสีลม เขตบางรัก กรุงเทพมหานคร
งบประมาณต่อปี: 1,284,479,000 บาท (พ.ศ. 2566)
ฝ่ายบริหารกองทุน: ทรงพล ชีวะปัญญาโรจน์, เลขาธิการ อาสา อินทรวิชัย, รองเลขาธิการ แมน ชุติชูเดช, รองเลขาธิการ
ต้นสังกัดกองทุน: กระทรวงการคลัง
ลูกสังกัด: บริษัท ไทย แอดมินิสเทรชั่น เซอร์วิสเซส จำกัด บริษัท จีพีเอฟ พร็อพเพอร์ตี้ แมเนจเม้นต์ จำกัด กองทุนรวมสินทรัพย์ไทย 1
เอกสารหลัก: พระราชบัญญัติกองทุนบำเหน็จบำนาญข้าราชการ พ.ศ. 2539
เว็บไซต์: เว็บไซต์ของกองทุน
กองทุนบำเหน็จบำนาญข้าราชการ หรือ กบข. จัดตั้งขึ้นตามพระราชบัญญัติกองทุนบำเหน็จบำนาญข้าราชการ พ.ศ. 2539 กองทุนมีมูลค่า 1.28 ล้านล้านบาท ณ สิ้นปี 2566
กบข.จัดตั้งขึ้นโดยมีวัตถุประสงค์เพื่อเป็นหลักประกันการจ่ายบำเหน็จบำนาญและให้ประโยชน์ตอบแทนการรับราชการแก่ข้าราชเมื่อออกจากราชการ เพื่อส่งเสริมการออมทรัพย์ของสมาชิก และเพื่อจัดสวัสดิการและสิทธิประโยชน์อื่นให้แก่สมาชิก โดยเป็นการหักเงินเดือนข้าราชการเพื่อออม กองทุนจะนำเงินออมส่วนนั้นไปลงทุนเพื่อให้มีดอกผลงอกเงย โดยบังคับหักเงินเดือนเริ่มต้น 3% และรัฐช่วยออกสมทบให้ 3% ซึ่งถือเป็นสวัสดิการข้าราชการอย่างหนึ่ง
กบข. สนับสนุนให้มีการบริหารจัดการด้านการเงินการคลังภาครัฐที่ดี จัดสรรงบประมาณรองรับภาระรายจ่ายด้านบำเหน็จบำนาญอย่างเหมาะสม นอกจากนี้ยังส่งเสริมให้ข้าราชการมีเงินออมเพียงพอสำหรับดำรงชีพหลังเกษียณ จนเป็นกองทุนขนาดใหญ่ที่มีสมาชิกมากกว่าหนึ่งล้านคน
กบข. มีคณะกรรมการกองทุนทำหน้าที่กำหนดนโยบาย และออกระเบียบ ข้อบังคับ ประกาศ และคำสั่งในการบริหารกิจการของกองทุน ทั้งยังมีอำนาจหน้าที่กำกับดูแลการจัดการกองทุนตลอดจนกำหนดนโยบายการลงทุนตามหลักเกณฑ์ที่กำหนดในกฎกระทรวงต่าง ๆ
พญาทูษณ์

พญาทูษณ์ เป็นตัวละครจากเรื่องรามเกียรติ์ เป็นโอรสองค์ที่ 5 ของท้าวลัสเตียนกับนางรัชฎา น้องชายร่วมบิดามารดาของทศกัณฐ์ พญาทูษณ์เป็นกษัตริย์เมืองจารึกองค์ที่ 1 มีบทบาทแค่ตอนที่นางสำมนักขาผู้เป็นน้องสาวได้มาขอความช่วยเหลือให้ไปฆ่าพระราม แต่พญาทูษณ์ก็โดนพระรามแผลงศรตายในที่สุด
ลักษณะและสี

สีม่วงแก่ 1 หน้า 2 มือ มงกุฎกระหนก
มเหสีและโอรสธิดา

พญาทูษณ์มีโอรส 1 องค์ คือ วิรุญจำบัง ผู้เป็นบิดาของ วิรุญมุข
หยอง ลูกหยี

| หยอง ลูกหยี |
| --- | --- |
ชื่อเกิด: วลัชณัฏฐ์ ประภานันยศอนันต์
เกิด: 26 มิถุนายน พ.ศ. 2509 (58 ปี) อำเภอชัยบาดาล   จังหวัดลพบุรี   ประเทศไทย
บิดา: นวล ประภานันยศอนันต์
มารดา: บุญรอด ประภานันยศอนันต์
อาชีพ: นักแสดงตลก นักแสดง
หฤษพล สมจิตรนา (ชื่อเดิม : จงรวย สมจิตรนา หรือ จำรูญ สมจิตรนา) (มีชื่อจริงว่า : วลัชณัฏฐ์ ประภานันยศอนันต์) เป็นที่รู้จักกันในชื่อ หยอง ลูกหยี (เกิดเมื่อวันที่ 26 มิถุนายน พ.ศ. 2509) ที่อำเภอชัยบาดาล จังหวัดลพบุรี นักแสดงตลกชายชื่อดังชาวไทย ที่มีเอกลักษณ์เป็นที่จดจำได้ คือ หัวโล้น พูดภาษาอีสานมักจะได้แสดงบทพระและบางครั้งแสดงเป็นนักการเมือง เขาเป็นอดีตนายกสมาคมศิลปินตลกแห่งประเทศไทยแต่ลาออก เพื่อเข้าร่วมการเมืองเต็มตัว อีกทั้งเคยเป็นนักการเมืองท้องถิ่น